****

**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

Nr. 3299 din 11.08.2022

**PROIECT–DECIZIA ETAPEI DE ÎNCADRARE**

**din 11.08.2022**

Ca urmare a notificării adresate de **Asociația Hővizes Lăzarea,** privind planul/programul ***„Amenajamentul silvic al fondului forestier U.P. III Alsóerdő*”** **pe teritoriul administrativ al com. Remetea, Lăzarea, Bilbor**, înregistrată la APM Harghita cu nr. 3299/12.04.2021 și completată cu nr. 3650/23.04.2021, nr. 3152/31.03.2022, nr. 6032/12.07.2022, nr. 7189/24.08.2022, nr. 7257/25.08.2022, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ordin nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar, modificat cu Ordinul M.M.A.P. nr. 262/2020;*
* *H.G. nr. 971/2011 pentru modificarea și completarea H.G. 1284/2007 privind declararea ariilor de protecţie specială avifaunistică ca parte integrantă a reţelei ecologice europene Natura 2000 în România*
* *Ordin nr. 2387/2011 pentru modificarea Ordin nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*
* *Ordin nr.46/2016 privind instituirea regimului de arie naturală protejată și declararea siturilor de importanță comunitară ca parte integrantă a rețelei ecologice europene Natura 2000 în România*
* *Ordinul ministrului mediului, apelor și pădurilor nr. 1556/2016 privind aprobarea Planului de management al Parcului Natural Defileul Mureșului Superior și al ariilor naturale protejate*

**Agenţia pentru Protecţia Mediului HARGHITA**

* ca urmare a consultării autorităţilor publice participante în cadrul şedinţei Comitetului Special Constituit din data de 09 august 2022, a completărilor depuse la documentaţie;
* în conformitate cu prevederile art. 5 alin. (1) pct. a) şi a anexei nr. 1– Criterii pentru determinarea efectelor semnificative potenţiale asupra mediului din H.G.

1076/2004 privind stabilirea procedurii de realizare a evaluării de mediu pentru planuri şi programe;

* în prezenţa/lipsa comentariilor motivate din partea publicului interesat,


**decide:**

**Planul/programul „*Amenajamentul silvic al fondului forestier format din U.P. III Alsóerdő*”, titular Asociația Hővizes Lăzarea, nu necesită evaluare de mediu şi nu necesită evaluare adecvată şi se va supune adoptării fără aviz de mediu.**


1. **Motivele care au stat la baza deciziei conform Anexei nr.1 din H.G. 1076/2004 sunt următoarele:**
2. **Caracteristicile Planului de Amenajare a fondului forestier cu privire, în special, la:**
3. **Gradul în care planul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:**

Amenajamentul silvic **nu** **creează cadru pentru proiecte conform Anexei nr.1, nr.2 din Legea nr. 292/2018** *privind evaluarea impactului anumitor proiecte publice şi private asupra mediului*, astfel în perioada de aplicare a acestui amenajament nu este necesară construirea de drumuri forestiere, şi alte lucrări prevăzute în anexele I şi II din **Legea nr. 292/2018**.


Accesibilitatea fondului productiv este de 100 %



Amenajamentul este elaborat pentru fondul forestier, constituit în **U.P. III Alsóerdő** cu parcelele forestiere componente grupate în 3 trupuri de pădure pe teritoriul administrativ al com. Remetea, Lăzarea, Bilbor:



Unitatea de producţie este administrată de Ocolul Silvic de Regim Gheorgheni, și are o suprafaţă de 153,1 ha, din care 0,6 ha sunt terenuri afectate gospodăririi silvice, respectiv 0,6 ha sunt terenuri destinate împăduririi.



Suprafaţă ***studiată se suprapune*** cu arii naturale protejate:

* **ROSPA0033 ”Depresiunea și Munții Giurgeului”** – arie de protecţie specială avifaunistică


În scopul reglementării procesului de producţie/protecţie conform obiectivelor şi funcţiilor ecologice şi social-economice atribuite arboretelor a fost constituit o singură subunitate de gospodărire şi anume :

* S.U.P. “A” – Codru regulat – sortimente obişnuite – având ca ţel producţia de lemn pentru cherestea, celuloză şi construcţii – 152,5 ha


Aceastǎ subunitate de gospodărire a fost constituită pentru “Pǎdurile cu funcţii speciale de protecţie”, care se încadrează în grupa funcțională I, subgrupa funcțională 5,

categoria funcţională 5.R (151,6 ha) – TIV, respectiv pentru “Pǎdurile cu funcţii de producție și protecţie”, care se încadrează în grupa funcțională II, subgrupa funcțională 1, categoria funcţionala 1C (0,9 ha) – TVI,


Pădurea se incadrează în următoarele grupe, subgrupe și categorii funcţionale:




Tipurile de categorii funcționale sunt următoarele:



Principalele indicatori cantitativi sunt următoarele:



Caracteristicile fondului forestier sunt:




*Bazele de amenajare adoptate sunt: regimul* – codru; *tratamente:* ***tăieri progresive*** – pentru molideto-brădete; ***tăieri rase* –** pentru molidișuri pure echiene și relative echiene, *ciclul: 110 ani*; *Compoziția țel este :* ***64MO32BR4LA***


Posibilitatea de produse principale totală este de 950 mc/an; Indicele de recoltare a produselor principale pentru S.U.P. A este de 4,2 mc/ha/an

Posibilitatea decenală a amenajamentului expirat a fost depășită cu 3197 mc (produse accidentale, care se scade din posibilitatea calculată prin procedeul claselor de vârstă.

P = 12700-3197 = 9503 mc.

Recoltarea posibilității sub raportul urgențelor:





Lucrări propuse în parcelele care se suprapun cu arii protejate:



Posibilitatea de produse secundare este de 182 mc/an, din care 182 mc/an din rărituri, (-) mc/an din curățiri. În deceniul de aplicare a amenajamentului sunt prevăzute următoarele lucrări de îngrijiri: degajări pe o suprafață de 0,4 ha, curățiri pe o suprafață de 0,2 ha cu 0 mc/an, rărituri pe o suprafață de 2,8 ha cu 182 mc/an, tăieri de igienă pe o suprafață de 87,6 ha cu 68,1 mc/an.

Prin tăieri de conservare se prevede a se parcurge o suprafață de (-) ha cu (-) mc/an. Posibilitatea de produse secundare pe volum **este orientativǎ** dar trebuie parcurse cu tǎieri de îngrijire toate suprafeţele stabilite în planul lucrǎrilor de îngrijire.

În total pe 30,2 ha ((24,6 ha împăduriri (Împăduriri în terenuri goale din fondul forestier –0,5 ha + Împăduriri după tăieri progresive –2,5 ha + Împăduriri după tăieri rase molid – 21,6 ha) + 5,6 ha completări (completări în arborete tinere existente – 0,7 ha + completări în arborete nou create – 4,9 ha)) se vor planta cca. 138,25 mii buc. puieți, și vor fi parcurse lucrări de îngrijire în total pe 36,6 ha (culturi tinere existente –6,0 ha + culturi tinere nou create– 30,6 ha).

***Modificări intervenite în cadrul amenajamentului***

* *nu este cazul*

***Amenajamentul are valabilitatea de 10 ani, începând de la data de 01.01.2020 până la 31.12.2029.***

***Arii naturale protejate******de interes naţional: nu este cazul***

1. **Gradul în care Planul de Amenajare a fondului forestier influenţează alte planuri şi programe, inclusiv pe cele în care se integrează sau derivă din ele:**

Lucrările silvice prevăzute în parcelele suprapuse cu siturile Natura 2000sunt în concordanță cu **măsurile de management pentru conservarea habitatelor și speciilor protejate** prevăzute în planurile de management aprobate pentru siturile ***ROSPA0033 ”Depresiunea și Munții Giurgeului”.***

1. **Relevanţa planului în/pentru integrarea consideraţiilor de mediu, mai ales din perspectiva promovării dezvoltării durabile:**

Amenajamentul în sine are scopul de a promova dezvoltarea durabilă, urmărind stabilirea unor ansamblu de măsuri silviculturale, economice şi de interes social prin care pădurea poate da societății cu maximă eficență produse și servicii, cu menținerea continuității pădurilor, menținându-se ca o resursă regenerabilă.

Dezvoltarea şi aplicarea ei se bazează pe conceptul „dezvoltării durabile”, respectându-se următoarele principii:

* + Principiul continuităţii
  + Principiul eficacităţii funcţionale
  + Principiul conservării şi ameliorării biodiversităţii

1. **Probleme de mediu relevante pentru plan:**

Menţinerea integrităţii fondului forestier, respectiv protejarea speciilor ocrotite şi a peisajului.

1. **Relevanţa planului pentru implementarea legislaţiei naţionale şi comunitare de mediu** (de exemplu, planurile şi programele legate de gospodărirea deşeurilor sau de gospodărirea apelor)**:**

Se vor respecta prevederile din:

* Ordonanţa de Urgenţă nr. 195 din 22 decembrie 2005, cu modificările ulterioare şi completările ulterioare privind protecţia mediului, art.69.
* să menţină suprafaţa împădurită a fondului forestier, a vegetaţiei forestiere din afara fondului forestier, inclusiv a jnepenişurilor, tufişurilor şi pajiştilor existente, fiind interzisă reducerea acestora, cu excepţia cazurilor prevăzute de lege;
* să exploateze masa lemnoasă în condiţiile legii precum şi să ia măsuri de reîmpădurire şi, respectiv de completare a regenerărilor naturale;
* să gestioneze corespunzător deşeurile de exploatare rezultate,
* să asigure respectarea regulilor silvice de exploatare şi transport tehnologic al lemnului, stabilite conform legii, în scopul menţinerii biodiversităţii pădurilor şi a echilibrului ecologic;
* să respecte regimul silvic în conformitate cu prevederile legislaţiei în domeniul silviculturii şi protecţiei mediului;
* să asigure aplicarea măsurilor specifice de conservare pentru pădurile cu funcţii speciale de protecţie, situate pe terenurile cu pante foarte mari, cu procese de alunecare şi eroziune, de grohotişuri, stâncării, la limita superioară de altitudine a vegetaţiei forestiere, precum şi pentru alte asemenea păduri;”
* Legea Apelor nr.107/1996 cu modificările şi completările ulterioare;
* OUG nr. 57/2007 aprobat prin Legea nr.49/2011 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare;
* O.U.G. nr. 92/2021 privind regimul deşeurilor;
* O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea 19/2008, cu modificările şi completările ulterioare, care transpune prevederile Directivei Consiliului şi Parlamentului European 2004/35/CE privind răspunderea de mediu cu referire la măsurile preventive şi de reparare, publicată în Jurnalul Oficial al

Uniunii Europene (JOUE) nr. L 143 din 30 aprilie 2004.,

* O.U.G. nr.196/2005 privind Fondul de Mediu cu modificările şi completările ulterioare;

1. **Caracteristicile efectelor şi ale zonei posibil a fi afectate cu privire, în special, la:**
2. **Probabilitatea, durata, frecvenţa şi reversibilitatea efectelor:** Prin măsurile prevăzute în Amenajamentul Silvic nu apare efect remanent asupra mediului.
3. **Natura cumulativă a efectelor:**

Nu este cazul.

1. **Natura transfrontieră a efectelor:**

Nu este cazul.

1. **Riscul pentru sănătatea umană sau pentru mediu (de exemplu, datorită accidentelor):**

Prin măsurile prevăzute în Planul de Amenajament Silvic acest plan nu prezintă risc pentru mediu sau pentru sănătatea umană. Amenajamentul silvic nu propune lucrări pe ape. Lucrările de exploatare/şi alte lucrări se vor respecta condiţiile prevăzute în decizia prezentă. Condiţiile prevăzute pentru protejarea cursurilor de ape vor fi preluate

de către Ocolul silvic, respectiv de către proprietar şi introduse în Contractele/ Autorizaţiile de exploatare pe aceste amplasamente.

***Măsuri prevăzute în cazul unor calamităţi:***

*Titularul activităţii are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita daca intervin elemente noi, necunoscute la data emiterii prezentei, precum si asupra oricăror modificări ale condiţiilor care au stat la baza emiterii prezentei decizii, înainte de realizarea modificării. Pe baza notificării APM Harghita va lua decizia după caz, cu privire la menţinerea deciziei sau la necesitatea revizuirii acesteia, informând titularul despre această decizie.*

*Până la adoptarea acestei decizii de către APM Harghita este interzisă desfăşurarea oricărei activităţi care ar rezulta in urma modificărilor care fac obiectul notificării*

La implementarea obiectivelor incluse în “*Amenajamentul Silvic al Fondului Forestier U.P. III Alsóerdő”*, Ocolul Silvic va ţine cont de prevederile art. 33, alin. 1 şi 2, a Ordonanţei de Urgenţă nr. 57 din 20.06.2007 – privind regimul ariilor protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49 din 07.04.2011.

În cazul apariţiei unor calamităţi naturale (în zonă, cele mai frecvente manifestări din cauza factorilor abiotici: - doborâturile de vânt sau rupturile de zăpadă, uscări anormale, incendii, şi din cauza factorilor biotici: - izolat atacuri de insecte sau vătămări de vânat), se pot şi trebuie aplicate lucrări care să ducă la lichidarea urmărilor generate de factorii perturbatorii.

Aceste lucrări fiind din gama de lucrări prevăzute de amenajament (tăieri cu caracter de refacere, lucrări de îngrijire etc.)

Măsuri propuse în cazul apariţiei unor calamităţi naturale (incendii de pădure şi păşuni, alunecările de teren, inundaţii, doborâturi şi rupturi în masă de vânt şi zăpadă, atacuri masive de insecte etc.):

***Incendii***: Identificarea şi izolarea focarelor prin utilizarea dotărilor din pichetul PSI al Ocolului Silvic; Informarea Departamentului de Pompieri de pe raza de competenţă a acestora;

***Alunecări de teren***: Identificarea suprafeţei afectate de alunecare; Informarea Departamentului de Pompieri; Punerea în valoare şi extragerea volumului de masă lemnoasă doborât, rupt a cărui greutate împreună cu stratul de sol a cauzat alunecarea; Împădurirea golului rezultat cu speciile prevăzute în compoziţia din amenajament şi a taluzurilor abrupte cu puieţi din speciile care ajută la fixarea solului;

***Inundaţii***: Informarea Comisiilor locale şi judeţene de apărare în cazuri de urgenţe de pe raza de competenţă a acestora; Curăţarea albiilor pâraielor de resturi de material lemnos care ar putea provoca viituri în aval;

***Doborâturi şi rupturi de vânt sau zăpadă***: Punerea în valoare a masei lemnoase afectate în vederea stopării unor atacuri masive de insecte; Exploatarea şi curăţarea de

resturi de exploatare a zonelor afectate; Reîmpădurirea suprafeţelor respective conform normelor tehnice în vigoare;

***Atacuri de insecte***: Identificarea focarelor de infecţie; Punerea în valoare imediată a masei lemnoase afectate; Exploatarea şi curăţarea de resturi a suprafeţei afectate; Reîmpădurirea eventualelor ochiuri rezultate; Împădurirea/reîmpădurirea se va efectua cu specii indigene caracteristice fiecărui tip fundamental de pădure şi fiecărui tip de habitat în parte;

1. **Mărimea şi spaţialitatea efectelor (zona geografică şi mărimea populaţiei potenţial afectate):**

* Este redus. În vecinătatea terenului studiat sunt: terenuri agricole, terenuri în fondul forestier.

1. **Valoarea şi vulnerabilitatea arealului posibil a fi afectat, date de:**
   * 1. **caracteristicile naturale speciale sau patrimoniul cultural:** Nu este cazul.
     2. **depăşirea standardelor sau a valorilor limită de calitate a mediului:**

În Planul de Amenajament Silvic la stabilirea funcţiilor de protecţie şi producţie s-a ţinut cont de măsurile necesare pentru menţinerea în stare bună a corpurilor de apă de suprafaţă şi subterană şi protecţia solului (rol antierozional) respectiv pentru protecţia speciilor ocrotite.

* + 1. **folosirea terenului în mod intensiv:** Nu este cazul.


1. **Efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:**

Suprafaţă ***studiată se suprapune*** cu arii naturale protejate:

* **ROSPA0033 ”Depresiunea și Munții Giurgeului” –** arie de protecție specială avifaunistică

*Efectele vor fi reduse asupra zonelor sau peisajelor care au un statut de protejare recunoscute pe plan naţional, comunitar sau internaţional în cazul respectării condiţiilor impuse prin prezenta decizie de încadrare pct.III.*

1. **Motivele care au stat la baza luării deciziei etapei de încadrare în procedura de evaluare adecvată în baza OUG nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare, sunt următoarele:**
2. Trupurile***Ghiduț și Alsóerdő***se suprapun cu situl Natura 2000 ***ROSPA0033 ”Depresiunea și Munții Giurgeului***”– arie de protecţie specială avifaunistică.



1. Amenajamentul silvic studiat nu prevede:

* realizarea de construcţii care să afecteze habitate sau specii prioritare de interes comunitar;
* realizarea unor activităţi care să devieze cursuri de apă, care să genereze poluare fonică, luminoasă, atmosferică sau prin care să se exploateze diverse zăcăminte minerale de suprafaţă sau subterane (inclusiv ape); inundarea terenurilor;
* activităţi sau lucrări care să afecteze direct sau indirect zonele de hrănire, reproducere sau migrare a speciilor de interes comunitar;
* crearea unor bariere care să ducă la izolarea reproductivă a vreunei specii de interes comunitar

1. Parcelele forestiere care se suprapun cu situl Natura 2000 ***ROSPA0033 ”Depresiunea și Munții Giurgeului”***, se află în zona de distribuție a ***speciilor de păsări dependente de păduri,***pentru care a fost desemnat situl*.* Parcelele dintrupul***Alsóerdő*** se află în vecinătatea zonei de rotit alCocoșului de munte (*Tetrao urogallus*),respectivparcelele ***151, 152, 153 din*** trupul ***Ghiduț*** se află la o distanță mai mică de 3 km față de **zona de rotit** al Cocoșului de munte.
2. Punctul de vedere nr. 322/ST.HR/10.07.2022 și avizul nr. 50/ST.HR./19.08.2022 emis de Agenția Națională pentru Arii Naturale Protejate – Serviciul Teritorial Harghita
3. planul ar putea afecta în mod nesemnificativ, temporar, fără impact remanent aria naturală protejată, planul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
4. planul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsuri de reducere asupra sitului Natura 2000 ROSPA0033 ”Depresiunea și Munții Giurgeului”, prezentate în amenajamentul silvic *U.P. III Alsóerdő*:**

* parcelele forestiere din amenajamentul silvic *U.P. III Alsóerdő* care se suprapuncu situl Natura 2000 **ROSPA0033” - Depresiunea și Munții Giurgeului”**, au fost încadrate în grupa funcțională I de protecție : în categoria funcțională 1.5.R.: Arboretele din păduri/ecosisteme de pădure cu valoare protectivă pentru specii de interes deosebit incluse în arii de protecţie specială avifaunistică, în scopul conservării speciilor de păsări (din reţeaua ecologică Natura 2000 - SPA) (TIV).

1. **Planul urmează să fie supus procedurii de adoptare fără aviz de mediu cu următoarele condiţii:**

***Condiții generale:***

* reducerea activităţii de turism în pădure;
* asigurarea unei structuri relativ compacte ale pădurii;
* dezvoltarea zonelor de lizieră pentru promovarea rolului de protecție respectiv a creșterii biodiversității
* excluderea folosirii pesticidelor, insecticidelor, utilizarea numai în cazuri avizate de către A.P.M. Harghita și alte instituții abilitate.
* se vor utiliza exclusiv drumurile de acces existente și cele propuse pentru construire conform amenajamentului, dacă este cazul.
* promovarea în cultură a speciilor autohtone valoroase, precum şi împădurirea tuturor suprafeţelor neregenerate din fondul forestier;
* realizarea unor lucrări de îngrijire şi conducere prin care să se menţină şi să se îmbunătăţească starea de sănătate, stabilitatea şi biodiversitatea naturală;
* planificarea tăierilor de regenerare în scopul realizării unui mozaic de habitate naturale aflate în diverse stadii de dezvoltare, urmărindu-se îndeosebi regenerarea lor naturală din sămânţă;
* lucrările silvice se vor executa în perioade de timp cât mai scurte şi printr-o rotaţie ciclică în timp şi spaţiu, a zonelor cu grade diferite de intervenţie;
* asigurarea permanenţei pădurilor şi a funcţiilor de protecţie şi producţie ale acestora
* aplicarea de tehnologii de recoltare şi colectare a lemnului, care să nu afecteze echilibrul ecologic;
* prevenirea proceselor de degradare a pădurilor şi solurilor forestiere, care pot conduce la uscarea prematură a arborilor pe picior;
* păstrarea în arborete a unui număr rezonabil de arbori morţi, bătrâni, arbori aflaţi la sol în curs de descompunere, a ramurilor căzute ceea ce constituie o condiţie fundamentală pentru asigurarea biodiversităţii pădurilor; în aceste condiţii vor fi păstraţi minim 1-3 arbori morţi pe picior sau pe sol la fiecare ha;
* un procent de min.20% din resturile de exploatare este necesar să rămână pe suprafaţa parchetului de exploatare;
* recoltarea raţională a masei lemnoase, astfel încât să nu fie afectată stabilitatea şi continuitatea pădurii şi a ecosistemelor, în acest sens în suprafaţa cu păduri supuse regimului de conservare specială, arbori vor fi menţinuţi până la vârste apropiate de limita fiziologică, ceea ce constituie o garanţie în plus pentru perpetuarea unor specii specializate (cel puţin într-o anumită perioadă a vieţii sau a ciclului de dezvoltare) pe arborete bătrâne;
* recoltarea masei lemnoase se va realiza evitându-se degradarea solului, precum şi rănirea arborilor rămaşi în suprafaţa exploatată, mai ales a celor limitrofi drumurilor de exploatare;
* tehnologia de exploatare a masei lemnoase din parchete care este diferenţiată în funcţie de tratamentul aplicat şi de felul tăierii, nu trebuie să producă prejudicierea peste limitele admise de reglementările specifice, a arborilor nemarcaţi, degradarea solului şi a malurilor de ape;
* interzicerea depozitării și evitarea colectării masei lemnoase exploatate în zone în care au fost identificate specii de plante ocrotite;
* se interzice amplasarea de rampe de încărcare în zone în care a fost raportată prezenţa speciilor de interes comunitar.
* menţinerea arborilor de pe marginea cursurilor de apă, care asigură umbră şi hrană, pentru speciile şi habitatele ocrotite legate de ecosistemele acvatice;
* exploatările forestiere trebuie să se desfăşoare folosind tehnologii care au impact minim asupra habitatelor forestiere şi în special asupra celor de interes comunitar.
* se va evita efectuarea simultană a lucrărilor de exploatare forestieră pe suprafeţe învecinate, pentru a da posibilitatea existenţei unor zone de linişte pentru speciile protejate;
* punerea în practica a soluţiilor tehnice de exploatare forestieră va fi supravegheată de un specialist din partea titularului, în vederea asigurării respectării tehnicilor de execuţie precum şi a măsurilor de reducere a impactului asupra speciilor şi habitatelor;
* în desfăşurarea activităţii de exploatare forestieră, se vor respecta prevederile art. 33, alin. 1 şi 2, a Ordonanţei de Urgenţă nr. 57 din 20 iunie 2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49 din 7 aprilie 2011
* asigurarea protecţiei şi pazei pădurilor în vederea prevenirii şi combaterii bolilor şi dăunătorilor, incendiilor, distrugerilor şi degradărilor;
* prin autorizația de exploatare aveți obligaţia în cazurile în care platforma primară a parchetelor de exploatare se află în vecinătatea drumurilor judeţene obţinerea Autorizaţiei de amplasare de la Consiliul Judeţean Harghita – Compartiment Administrarea Drumurilor.
* măsurile prezentate și condițiile enumerate în Decizia de încadrare trebuie anexate la Planul amenajistic aprobat și aplicate în urma lucrărilor din fondul forestier de către administratorul pădurilor
* **prevederile din** **rezoluţiile Conferinţelor Ministeriale pentru Protecţia Pădurilor din Europa**, de la Helsinki (1993) şi Lisabona (1998):
* menţinerea şi sporirea adecvată a resurselor forestiere dar în acelaşi timp conservarea biodiversităţii în cadrul ecosistemelor forestiere;
* executarea lucrărilor de regenerare la momentul oportun;
* adaptarea periodizării operaţiunilor silviculturale şi de tăiere astfel încât să se evite interferenţa cu sezonul de reproducere al speciilor de animale sensibile, în special cuibăritul de primăvară şi perioadele de împerechere ale păsărilor de pădure;
* păstrarea unor distanţe adecvate pentru a nu perturba speciile rare sau periclitate a căror prezenţă a fost confirmată;
* în arboretele tinere se va menţine şi un anumit procent de specii pionere care sunt folosite ca hrană de speciile de mamifere sălbatice;
* rotația ciclică a zonelor cu grade diferite de intervenție în timp și spațiu;
* se interzice organizarea unor parchete de exploatare în zonele favorabile existenţei unor bârloguri în perioada noiembrie - martie;
* traversarea pâraielor cu bușteni se va face obligatoriu pe podețe de lemn iar platformele primare și organizările de șantier vor fi amplasate la o distanță de minim 10 metri de albia minoră a pâraielor.

***Condiții în cazul unor modificări ale planului amenajistic din diferite motive :***

* **Modificările Amenajamentului silvic U.P. III Alsóerdő se vor realiza cu respectarea condițiilor înscrise în prezenta decizie de încadrare.**
* **Avizarea modificărilor va fi efectuată de către A.N.A.N.P. – Serviciul Teritorial Harghita, ca administrator al ariilor naturale protejate.**
* **Lucrările de exploatare a masei lemnoase afectate de doborâturi să se realizeze cât mai urgent, eventual în perioada iernii cu zăpezi abundente, pentru protejarea semințișului existent utilizabil pe teren, desființând și posibilul focar de infecție a dăunătorilor forestieri.**
* **Lucrările de exploatare a masei lemnoase trebuie să aibă caracterul tăierilor de transformare conducând arboretul spre arboret plurien, de amestec, suprafeţele afectate de exploatări vor fi reîmpădurite/completări la regenerare naturală conform legislaţiei silvice în vigoare.**
* **În cazul în care modificările survenite-intervenite în amenajamentul silvic implică, conform Ordinul M.A.P. nr. 766/2018 2012, cu modificările și completările ulterioare, necesitatea elaborării unui nou amenajament silvic înainte de expirarea acestuia, se va demara procedura de elaborare a unui nou amenajament, veți notifica APM Harghita, fiind necesară parcurgerea procedurii de evaluare de mediu conform HG nr.1076/2004.**
* **Titularul activităţii are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita daca intervin elemente noi, necunoscute la data emiterii prezentei, precum si asupra oricăror modificări ale condiţiilor care au stat la baza emiterii prezentei decizii, înainte de realizarea modificării. Pe baza notificării APM Harghita va lua decizia după caz, cu privire la menţinerea deciziei sau la necesitatea revizuirii acesteia, informând titularul despre această decizie. Până la adoptarea acestei decizii de către APM Harghita este interzisă desfăşurarea oricărei activităţi care ar rezulta in urma modificărilor care fac obiectul notificării**

***Măsuri de conservare prevăzute în planul de management aprobat și în Regulamentul aferent acestuia, respectiv obiective de conservare specifice sitului elaborate de către custode:***

* Pentru conservarea biodiversităţii în ***aria de protecţie specială avifaunistică* *ROSPA0033 ”Depresiunea și Munții Giurgeului”,* se vor aplica** ***măsurile de management a speciilor dependente de păduri***, în conformitate cu Planul de management al sitului, aprobat cu Ordin M.M.A.P. nr. 1556/2016 privind aprobarea Planului de management al Parcului Natural Defileul Mureșului Superior și al ariilor naturale protejate conexe:
* la sfârșitul exploatării, în fiecare parcelă, se vor păstra minim 3 arbori morți la hectar.
* la tăierea finală se vor păstra cel puțin 5 arbori maturi/ha, izolat și în pâlcuri, cu diametrul minim egal cu diametrul mediu al arboretului.
* pentru lucrările de exploatare în perioada 1 aprilie – 1 august se vor emite autorizații de exploatare doar pentru un singur parchet de exploatare pentru fiecare formație de exploatări, la nivel de ocol silvic.
* exploatarea postaței următoare, în parchete, doar după reprimirea celei precedente
* evitarea pășunatului în fond forestier și limitarea tranzitului animalelor domestice prin pădure doar pentru tranzit temporar sau acces la sursa de apă permisă doar cu autorizație de la Ocolul Silvic
* recoltarea fructelor de pădure, ciupercilor comestibile şi plantelor medicinale, din fond forestier, de către agenţi economici, doar în conformitate cu prevederile legale, cu obţinerea tuturor avizelor şi aprobărilor necesare
* în cazul gradațiilor se vor folosi combateri aviochimice doar după ce insecticidele folosite vor fi doar biologice și se vor folosi doar după aprobarea administratorului sitului
* păstrarea tipului natural fundamental de pădure
* egalizarea în timp a suprafețelor de pădure pe categorii de vârstă
* accesul motorizat pe timpul iernii se face la minim 3 km de zonele de rotit ale Cocoșului de munte – vezi harta: Tetrao urogallus - Zone de rotit din Planul de management
* În cadrul lucrărilor silvice **se va ține cont și se va acorda proritate *Obiectivelor de conservare specifice sitului ROSPA0033 Depresiunea si Munții Giurgeului elaborate de către A.N.A.N.P. pentru speciile asociate cu habitate de păduri din Anexa 1 a Directivei de păsări*** aprobate cu Decizia nr. 315/19.07.2021 privind aprobarea Normelor metodologice privind implementarea obiectivelor de conservare din Anexa la Ordinul nr. 1556/2016 privind aprobarea Planului de management al Parcului Natural Defileul Mureșului Superior și al ariilor naturale protejate conexe pentru aria naturală protejată ROSPA0033 Depresiunea si Munții Giurgeului, prin care sunt stabilite următoarele parametri și valori țintă:
* numărul arborilor de biodiversitate vii – cel puțin 5 arbori maturi/ha,
* proporția pădurilor mature cu vârsta peste 80 de ani – cel puțin 40%,
* pentru speciile de cipcănitori volumul de lemn mort – cel puțin 20 mc/ha,
* pentru ieruncă și muscari acoperirea etajului subarboretului – cel puțin 40%/ha,
* pentru speciile răpitoare: se va crea zonă de protecție strictă cu raza de 100 m în jurul cuibului, unde nu se execută tăieri principale și nici un fel de tăiere în perioada de cuibărit, respectiv o zonă de de tampon cu raza de 300 m în jurul cuibului, unde trebuie evitat orice fel de deranj în perioada de cuibărit (*Aquila chrysaetos, Pernis apivorus* 1 februarie-15 august, *Aquila pomarina* 1 aprilie-31august)
* **Se vor aplica condițiile impuse de Agenția Națională pentru Arii Naturale Protejate prin avizul nr. 50/ST.HR./19.08.2022** **conform Planului de management aprobat.**
* **Respectarea prevederilor art. 32 din Ordinul M.M. nr. 1447/2017, respectiv art. 22 din Ordinul 1822/2020: înainte de etapa de marcare a arborilor ce urmează să fie puşi în valoare, ocoalele silvice solicită administratorilor ariei naturale protejate condițiile specifice necesare menţinerii/îmbunătăţirii stării de conservare a speciilor/habitatelor, a elementelor naturale/patrimoniului natural prezente în arboretele pentru care a fost desemnată aria naturală protejată, care vor fi introduse în autorizația de exploatare**

***Pentru protejarea apelor de suprafață se vor respecta următoarele în special de către unităţile de exploatări forestiere:***

* În parchetele de exploatare nu se vor executa întreţineri şi reparaţii ale mijloacelor de transport, ci doar la unităţi specializate, cu respectarea Hotărârii Guvernului nr. 235/2007 privind gestionarea uleiurilor uzate; respectarea prevederilor H.G.R nr. 1132/18 septembrie 2008 privind regimul bateriilor şi acumulatorilor şi al deşeurilor

de baterii şi acumulatori; respectarea H.G.R. nr. 170/12 februarie 2004, privind gestionarea anvelopelor uzate. Utilajele folosite la exploatare trebuie să fie întreţinute adecvat, în stare bună de funcţionare, fără scurgeri de combustibili şi lubrifianţi. Se urmăreşte folosirea de utilaje şi tehnici care au un impact redus asupra mediului.

* Nu se stochează combustibil în pădure, deşeurile de ambalaje nu se ard, nu se deversează/aruncă în cursuri de apă, nu se stochează direct pe sol, este obligatorie predarea deşeurilor de ambalaje către unităţile care livrează aceste produse sau unităţilor specializat
* Este interzisă traversarea cursurilor de apă în locuri neamenajate, scosul materialului lemnos nu se realizează în lungul cursurilor de apă. La traversarea cursurilor de ape(cât mai puţine, să se facă perpendicular, prin locuri stabilite şi delimitate anterior) se vor amenaja obligatoriu podeţe din lemn sau tuburi, pentru a evita poluarea acestora. Stocarea, depozitarea de materiale lemnoase în albiile pâraielor şi văilor sau în locuri expuse viiturilor este interzisă. Atunci când solul este îmbibat cu apă se procedează la sistarea lucrărilor de exploatare. Interzis utilizarea căilor de scos-apropiat cu pante mari care favorizează eroziunea solului.

***Monitorizarea efectelor asupra mediului, în conformitate cu art. 27, din HG 1076/2004 :***

* 1. *Monitorizarea respectării măsurilor enumerate pentru menţinerea/refacerea stării favorabile a habitatelor şi speciilor de interes comunitar în fiecare unitate de producţie, avizate de administratorului ariei naturale protejate. Termen : anual, trim. I*
  2. *Monitorizarea asigurării structurilor echilibrate pe clase de vârstă a arboretelor pe fiecare unitate de producţie, cu evidenţierea şi a ponderii arboretelor din ultimele clase de vârstă, cu nivel ridicat al biodiversităţii. Termen : anual, trim. I*
  3. *Monitorizarea respectării posibilităţii de recoltare masă lemnoasă, calculată în amenajament pe unitate de producţie. Evidenţierea volumelor aferente produselor accidentale precomptate (se înlocuiesc volumele cu volume echivalente de lemn prevăzute a fi recoltate din arboretele incluse în planurile decenale de recoltare a produselor principale)*

**Planul propus nu necesită parcurgerea celorlalte etape ale procedurii de evaluare adecvată.**

**Informarea şi participarea publicului la procedura de evaluare de mediu/procedura de evaluare adecvată:** *În urma apariţiei anunţului public privind depunerea primei versiuni a Amenajamentului Silvic* solicitând parcurgerea etapei de încadrare în vederea obţinerii avizului de mediu (apărut în ziarele Informaţia Harghitei în data de 02.04.2021, 07.04.2021, 19.08.2022 și în ziarul Székelyhon 02-06.04.2021, 07.04.2021, 19-21.08.2022, afișat la sediile Primăriilor Toplița, Borsec, Joseni, Ciumani, Bilbor, jud. Harghita respectiv pe pagina de web a APM Harghita), nu s-au înregistrat la A.P.M. Harghita comentarii şi propuneri din partea publicului.

Titularul planului are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita dacă intervin elemente noi, necunoscute la data emiterii prezentei, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.

Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului

**Obligaţiile titularului:**

* Respectarea legislației de mediu în vigoare.
* Respectarea prevederilor din avizul emis de către A.N.A.N.P.
* Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.

Prezenta Decizie de încadrare este anexă la Planul amenajistic aprobat, măsurile prezentate și condițiile enumerate fiind aplicate de către administratorul și titularul fondului forestier.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**Procedura administrativă prealabilă:**

În conformitate cu prevederile art. 1, alin. 1 şi art. 7 alin. 1,2,3 din Legea nr. 554/2004 privind contenciosul administrativ, vă puteţi adresa instituţiei noastre în termen de 30 zile de la data comunicării prezentului act, înainte de a vă adresa instanţei de contencios administrativ competentă solicitând revocarea în tot, sau în parte a acestuia. Plângerea se poate adresa în egală măsură şi organului ierarhic superior.

**Soluţionarea litigiilor:**

Conform prevederilor art. 18 din O.U.G. nr. 195/2005 aprobată de Legea nr.265/2006, litigiile generate de emiterea prezentei decizii se soluţionează de instanţa de contencios administrativ competentă a Tribunalului Harghita. Cererea în acest sens se poate depune în termen de 6 luni de la data primirii răspunsului în urma parcurgerii procedurii prealabile.

DIRECTOR EXECUTIV ŞEF SERVICIU A.A.A.

ing. DOMOKOS László József ing. BOTH Enikő

ÎNTOCMIT ȘEF SERVICIU C.F.M.

ing.TŐKE Laura ing. SZABÓ Szilárd